Аԥсны баџьда Урыстәылантәи абылтәы аагара иалацәажәеит
© Sputnik / Томас ТхайцукТопливный пистолет
© Sputnik / Томас Тхайцук
Аԥсны баџьда иазыҭиз 70 000 тонна абылтәы, нанҳәамза анҵәамҭазы иныхын ҳәа иҳәеит атәыла ахада Аслан Бжьаниа.
АҞӘА, цәыббра 22 - Sputnik. Москва Аԥкаанҵа анапы аҵаҩуп Урыстәылантәи Аԥсныҟа баџьда иаларгало анефҭаалыҵқәа рхышәаҵышәа азырҳаразы ҳәа аанацҳауеит "Аԥсныпресс".
Аԥкаанҵа инақәыршәаны Урыстәыла аенергетика аминистрреи Урыстәыла аекономикатә ҿиара аминистрреи Аԥсны Аҳәынҭқарра аекономика аминистрреи 2021 шықәсазтәи аквота ҿыцқәа шьақәдыргылеит.
- автомашьынатә бензин зоктановтә хыԥхьаӡара 95 – 66 нызқь тонна иҟоу, уаанӡатәи адокумент аҿы иарбаз аасҭа 20 000 тонна еиҳаны;
- автомашьынатә бензин зоктановтә хыԥхьаӡара 95 нызқь ма 23 000 иеиҳани тонна иҟоу, уаанӡатәи адокумент аҿы иарбаз аасҭа 10 000 тонна еиҳаны;
- адизельтә былтәы – 30 000 тонна, уаанӡатәи адокумент аҿы иарбаз аасҭа 20 000 тонна еиҳаны;
- анефҭтә битум – 7 000 тонна.
Цәыббра 21 рзы апресс-конференциаҿ Аслан Бжьаниа иҳәеит ареспублик аиҳабыра шрылаӡаз абылтәы ахышәаҵышәа еиҳаны Аԥсныҟа аагаразы, аҩныҵҟатә џьырмыкьаҿы ахәқәа еиҭа ихамларц. Ахәқәа рызҳара амзызқәа ируакны иҳәеит ареспубликаҿ абылтәы еиҳа еиҳаны ахархәара.
Аԥсны нанҳәеи цәыббреи амзақәа рзы абылтәы аҟамзаара иахҟьаны ауадаҩрақәа ыҟан.